text: Vred kunde hev skægget af taxachauffør
  11 maj 2013 kl. 08.42
  En mandlig taxakunde blev fredag så utilfreds med startgebyret i den taxa, han havde bestilt, at han først forsøgte at slå taxachaufføren og dernæst hev dele af skægget af ham.
  Manden havde bestilt taxaen sammen med en kvinde. De brokkede sig begge over startbegyret på 70 kroner. De ville kun betale 50 kroner, skriver dagens.dk. Taxachaufføren ville ikke give sig, så manden forsøgte først at brække Mercedes-emblemet af bilen.
  Da det ikke lykkedes, forsøgte han at slå chaufføren, som værgede for sig. Til sidst blev kunden så ophidset, at han hev fat i chaufførens skæg, så dele af det røg af.
  Kvinden og manden flygtede herefter fra gerningsstedet på Kløvervej i Kolding. Ifølge dagens.dk har politiet gode chancer for at finde frem til de to.
  